Elizabeth Berkley

Elizabeth Berkley (født 28. juli 1972 i Farmington Hills i Michigan) er en amerikansk TV-, film- og teaterskuespiller.

 Karriere 
Berkley fikk anerkjennelse for sin rolle som «Jessica ‘Jessie’ Myrtle Spano» i situasjonskomedien Saved by the Bell, en rolle hun hadde fra 1989 til 1992.

Ved siden av sitt arbeid i Saved by the Bell er Berkley mest kjent for å ha hatt hovedrollen som «Nomi Malone» i filmen Showgirls fra 1995. Filmen fikk ekstremt dårlige kritikker, og gjorde det dårlig i kinosalene, og er derfor gjerne ansett som den filmen som ødela Berkleys filmkarriere.

Etter som tiden har gått siden den beryktede filmen har hun fått noen moderat gode kritikker for små opptredener i uavhengige filmer som The Real Blonde, Hva sier man til en kvinne?, og Woody Allens The Curse of the Jade Scorpion.

Berkley fikk gode kritikker og mye anerkjennelse for sin rolle som «Honey Bruce» i teaterversjonen av Lenny i London i 1999. Hun fikk også gode kritikker for sin siste rolle som «Bonnie» i teaterversjonen av Hurlyburly i 2005.

I 2002 hadde hun en tilbakevendende rolle i den tredje sesongen av situasjonskomedien Titus, som Christopher Titus' søster Shannon. Serien ble kansellert etter at sesongen var over, og siden har hun stort sett opptrådt i dramaserier, med gjesteroller i serier som CSI, Without A Trace og Threshold.

 Utvalgt filmografi 
 År  Tittel  Originaltittel  Rolle  Merknader2004  Meet Market   Linda 2003  Moving Malcolm   Liz Woodward2002  Hva sier man til en kvinne?  Roger Dodger  Andrea 2001  The Shipment   Candy Colucci 2001  The Curse of the Jade Scorpion   Jill 1999  The Taxman   Nadia Rubakov 1999  Tail Lights Fade   Eve 1999  Random Encounter   Alicia «Allie» Brayman1999  Any Given Sunday   Mandy Murphy 1997  The Real Blonde   Tina  1997  Armitage III: Poly-Matrix   Naomi Armitage  stemme1996  Første-kone klubben  The First Wives Club  Phoebe LaVelle  1995  Showgirls   Nomi Malone  1994  Molly & Gina   Kimberly Sweeny 1989  Saved by the Bell   Jessica «Jessie» Myrtle Spano  TV-serie

 Referanser 

 Eksterne lenker 




Kategori:Skuespillere fra USA
Kategori:Personer fra USA av syrisk opphav
Kategori:Personer fra Farmington Hills
Kategori:Personer fra Detroit
Kategori:Fødsler i 1972